[image: sigla_pmt_cmyk]ROMÂNIA
JUDEŢUL TIMIŞ
MUNICIPIUL TIMIŞOARA
DIRECŢIA PATRIMONIU
BIROUL CLADIRI, TERENURI 
SC2022-4948/01.03.2022

RAPORT DE SPECIALITATE,

privind aprobarea dobândirii de către Municipiul Timişoara, a terenului înscris în
CF nr. 439431 Timişoara, nr. cad. 439431
ce face obiectul renunţării la dreptul de proprietate de către Doczy Stefan-Zoltan și trecerea terenului respectiv din domeniul privat al Municipiului Timișoara în domeniul public al Municipiului Timișoara cu destinatia teren intravilan pentru drum 

Având în vedere adresa nr. SC2022-1854 din 27.01.2022, înregistrată la Primăria Municipiului Timişoara de către Doczy Stefan-Zoltan, prin care ne înştiinţează că renunţă la dreptul de proprietate, asupra imobilului-teren situat în Timişoara, str. Pastorilor, nr. 5 înscris în CF nr. 439431 Timişoara, nr. cad. 439431 în suprafaţă de 95 mp, reprezentând teren intravilan pentru drum și zone verzi.
              Având în vedere, “Declaraţia”, de renunţare la dreptul de proprietate, autentificată sub nr. 172 din 16.03.2015, la Biroul Individual Notarial Azoitei Ioan-Gabriel, de către Notar Public Azoitei Ioan Gabriel,  prin care proprietarul tabular al imobilului-teren menţionat mai sus, reprezentat prin domnul Doczy Stefan-Zoltan Balea, declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi. 
              În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 439431 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
Prin adresa nr. SC2022-1854/22.02.2022, Directia Tehnica ne instiinteaza ca imobilul-teren inscris in CF nr. 439431 Timisoara poate fi cuprins in programele viitoare de investitii pentru extindere drumuri . 
           Având în vedere cele menţionate mai sus şi faptul că, din declaraţia proprietarului şi înscrisul din cartea funciară, rezultă că, destinaţia imobilului-teren este, ”teren intravilan pentru drum ”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind aprobarea dobândirii de către Municipiul Timişoara, a terenului înscris în CF nr. 439431 Timişoara, nr. cad. 439431 ce face obiectul renunţării la dreptul de proprietate de către Doczy Stefan-Zoltan și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinaţia de “teren intravilan pentru drum ”.

